Pierre-Marie Gerlier

Pierre-Marie Gerlier (1880–1965) var en fransk katolsk kardinal, og erkebiskop av Lyon 1937–1965 den galliske (franske) kirkes primas.

Liv og virke
Bakgrunn
Pierre-Marie Gerlier studerte katolsk teologi og filosofi i Bordeaux og i Fribourg (Sveits). Han tjenestegjorde som offiser under første verdenskrig, og ble selv såret i kampene.

Prest
Han ble presteviet i en alder av 41 år den 29. juli 1921 i Paris som såkalt «sent kall» - et uttrykk som gjerne ble brukt om slike som blir prester i noe eldre alder. Deretter virket han i erkebispedømmet Paris i menighetssjelesorg og i det katolske virke blant arbeidere.

Biskop av Tarbes og Lourdes
I 1929 utnevnte pave Pius XI ham til biskop av Tarbes og Lourdes. Han ble bispeviet av kardinal Louis-Ernest Dubois, medkonsekratorene var biskopene Benjamin Roland-Gosselin, koadjutor i Versailles, og Maurice Dubourg, biskop av Marseille. 
Erkebiskop av Lyon
I juli 1937 ble han promovert til erkebispedømmet Lyon.

Kardinal
Han ble kreert til kardinal av pave Pius XI i desember 1937, og fikk som tittelkirke Santissima Trinità al Monte Pincio. Han deltok på konklavet 1939 som valgte pave Pius XII. Ved dette pavevalget var han blant dem som ble nevnt som papabile - paveemner.TIME Magazine. Death of a Pope  20. februar 1939

Under Andre verdenskrig fordømte kardinal Gerlier Pierre Lavals deportasjon av jøder til de tyske konsentrasjonsleirer,TIME Magazine. The Inquisition  28. september, 1942 han var kjent med at det der rådet skrekkelige forhold og protesterte også mot dette.Leaders of the Church During the Vichy Regime. Cardinal Pierre Marie Gerlier   Han anførte de øvrige biskoper på fordømmelser av deportasjonene av jøder.ADSS vol. 8 «La Saint Siège et les victimes de la guerre - Janvier 1941-décembre 1942», Libreria Editrice Vaticana 1974, Dokument 463, 468, jfr også s 50. Han bad også katolske ordensinstitusjoner om å ta inn jødiske barn og skjule dem, og gjorde sitt beste for å finne ut sannhetsgehalten i meldinger om at deporterte franske jøder ble drept av tyskerne.ADSS vol. 10 «La Saint Siège et les victimes de la guerre - Janvier-julliet 1945», Libreria Editrice Vaticana 1980, s 563, Dokument 473.

Han opptok i 1957 Édouard Herriot på dødsleiet i den katolske kirkes fulle fellesskap.TIME Magazine. At the Bedside 30. november 1959

Han deltok også i konklavet 1958 som valgte pave Johannes XXIII, og konklavet 1963 som valgte pave Paul VI. Han deltok på de første sesjonene under Annet Vatikankonsil 1962–1965.

I 1965 døde kardinal Gerlier av hjerteslag i Lyon, i en alder av 85 år.TIME Magazine. Milestones 29. januar, 1965 Han ble begravet i katedralen i Lyon.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Biskop Marie-Prosper-Adolphe de Bonfils (1841-1912) *1898
 Kardinal Louis-Ernest Dubois (1856-1929) *1901
 Kardinal Pierre-Marie Gerlier (1880-1965) *1929catholic-hierarchy.org gerlierl, lest 8. januar 2021

 Litteratur 
 Jean Barbier: Le Cardinal Gerlier, Éditions Horvath, Roanne, 1987.
 Bernard Berthod et Régis Ladous: Le Cardinal Gerlier, Éditions Lugd, Lyon, 1995 .
 Bernard Comte (dir.): Les Théologiens lyonnais et la persécution contre les Juifs : table ronde tenue le 20 janvier 1993, en commémoration de la protestation du Cardinal Gerlier en septembre 1942, Associations des facultés catholiques de Lyon, Université catholique de Lyon, Lyon, 1994.
 Collectif: Pierre-Marie Gerlier : Archevêque de Lyon : 1880-1965, Éditions lyonnaises d'art et d'histoire, Lyon, 1987
 Germain Latour: Les Deux Orphelins : l'affaire Finaly 1945-1953, Éditions Fayard, 2006
 Olivier Georges: « Pierre-Marie Gerlier et la guerre » dans Xavier Boniface (dir.) et Bruno Béthouart (dir.), Les Chrétiens, la Guerre et la Paix : de la paix de Dieu à la paix d'Assise, Rennes, PUR, 2012, p. 83-98.

 Referanser 

 Eksterne lenker 
 The Cardinals of the Holy Roman Church

Kategori:Franske kardinaler
Kategori:Franske katolske biskoper
Kategori:Linjen Rebiba
Kategori:Deltakere på Andre Vatikankonsil
Kategori:Personer fra Versailles
Kategori:Fødsler i 1880
Kategori:Dødsfall i 1965